PMIndiaData/PMIndiaSum huggingface dataset:
నేష‌న‌ల్ కౌన్సిల్ ఫ‌ర్ టీచ‌ర్ ఎడ్యుకేష‌న్ యాక్ట్‌, 1993 లో స‌వ‌ర‌ణ‌కు ఆమోదం తెలిపిన మంత్రివ‌ర్గం

నేష‌న‌ల్ కౌన్సిల్ ఫ‌ర్ టీచ‌ర్ ఎడ్యుకేష‌న్ యాక్ట్‌, 1993 ను స‌వ‌రించ‌డానికి నేష‌న‌ల్ కౌన్సిల్ ఫ‌ర్ టీచ‌ర్ ఎడ్యుకేష‌న్ (అమెండ్‌మెంట్‌) యాక్ట్‌, 2017 పేరిట ఒక బిల్లును పార్ల‌మెంటులో ప్ర‌వేశ‌పెట్టేందుకు ప్ర‌ధాన మంత్రి న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ఈ సవ‌ర‌ణ- ఎన్ సిటిఇ అనుమ‌తి లేకుండానే ఉపాధ్యాయ విద్య కోర్సుల‌ను న‌డుపుతున్న కేంద్రీయ/రాష్ట్ర/విశ్వ‌విద్యాల‌యాల‌కు గతానికి వ‌ర్తించే విధంగా గుర్తింపును మంజూరు చేయ‌డానికి- ఉద్దేశించింది. ఎన్ సిటిఇ గుర్తింపును పొందకుండానే ఉపాధ్యాయ విద్య కోర్సుల‌ను నిర్వ‌హిస్తున్న కేంద్రీయ/రాష్ట్ర/కేంద్ర పాలిత ప్రాంత నిధుల‌తో సాగుతున్న సంస్థ‌లు/విశ్వ‌విద్యాల‌యాలకు 2017-2018 విద్యా సంవ‌త్స‌రం దాకా పూర్వ వ‌ర్తి గుర్తింపును మంజూరు చేయాల‌న్న‌ది ఈ స‌వ‌ర‌ణ యొక్క ఉద్దేశం. ఈ సంస్థ‌ల‌లో చేరిన విద్యార్థుల/ఉత్తీర్ణులైన విద్యార్థుల భ‌విష్య‌త్తుకు ఆపద వాటిల్ల‌కుండా చూడ‌టానికి ఒకసారి చేప‌ట్టే చ‌ర్య‌లో భాగంగా పూర్వ వ‌ర్తి గుర్తింపును ఇవ్వ‌డం జ‌రుగుతోంది. ఈ స‌వ‌ర‌ణ ఆయా సంస్థ‌లు/విశ్వ‌విద్యాల‌యాల‌లో విద్య‌ను అభ్య‌సిస్తున్న విద్యార్థులు లేదా ఇప్ప‌టికే ఆయా విద్యా సంస్థ‌లలో నుండి కృతార్థులైన వారు టీచ‌ర్‌గా ఉపాధిని పొందేందుకు అర్హ‌తను ప్ర‌సాదించగ‌లుగుతుంది. పైన పేర్కొన్న ప్ర‌యోజ‌నాల‌ను సాధించే ఉద్దేశంతో మాన‌వ వ‌న‌రుల అభివృద్ధి మంత్రిత్వ శాఖకు చెందిన పాఠ‌శాల విద్య మ‌రియు అక్ష‌రాస్యత విభాగం ఈ స‌వ‌ర‌ణ‌ను తీసుకు వ‌చ్చింది. బిఎడ్ మ‌రియు D.El.Ed. వంటి ఉపాధ్యాయ విద్య కోర్సుల‌ను న‌డిపే అన్ని సంస్థ‌లు ఎన్ సిటిఇ యాక్టు లోని 14వ సెక్ష‌న్‌లో భాగంగా నేష‌న‌ల్ కౌన్సిల్ ఫ‌ర్ టీచ‌ర్ ఎడ్యుకేష‌న్ నుంచి గుర్తింపు పొంద‌వ‌ల‌సి ఉంటుంది. దీనికి తోడు, ఆ త‌ర‌హా గుర్తింపు కలిగిన సంస్థ‌లను/విశ్వ‌విద్యాల‌యాలను ఎన్ సిటిఇ యాక్టు లోని 15వ సెక్ష‌న్ లో భాగంగా కూడా అనుమ‌తించ‌వ‌ల‌సి ఉంటుంది . ఉపాధ్యాయ విద్య కోర్సుల‌ను ఆరంభించేందుకు ముంద‌స్తు అనుమ‌తిని త‌ప్ప‌నిస‌రిగా తీసుకోవలసి ఉంటుందని, చ‌ట్ట నిబంధ‌న‌లు ఉన్నాయ‌న్న సంగ‌తిని అన్ని కేంద్రీయ విశ్వ‌విద్యాల‌యాల‌కు మ‌రియు రాష్ట్ర విశ్వవిద్యాల‌యాలకు/ District Institutes of Education and Training (DIETs) కు తెలియ‌జేస్తూ ఎన్ సిటిఇ లేఖ‌లు రాసింది. ఎన్ సిటిఇ అనుమ‌తిని పొందకుండా ఈ కోర్సును న‌డుపుతున్న ఏదైనా సంస్థ‌/విశ్వ‌విద్యాల‌యం పూర్వ అంశాల ఏక- కాల ప‌రిష్కారం గురించి ఎన్ సిటిఇ కి సమాచారాన్ని అందించాలంటూ అందుకు 31-03-2017 దాకా వాటికి వ్య‌వ‌ధినిచ్చింది. పూర్వ‌రంగం: 1995 జులై 1వ తేదీ నాటి నుండి ఎన్ సిటిఇ యాక్ట్‌, 1993 అమ‌లులోకి వ‌చ్చింది. ఈ చ‌ట్టం జ‌మ్ము & క‌శ్మీర్ రాష్ట్రంలో మిన‌హా, దేశ‌వ్యాప్తంగా వ‌ర్తిస్తోంది. ఉపాధ్యాయ విద్య వ్య‌వ‌స్థ ప్ర‌ణాళికబ‌ద్ధం గాను, స‌మ‌న్వ‌య పూర్వ‌కం గాను అభివృద్ధి చెందేట‌ట్లు చూడ‌టానికి, స‌ద‌రు వ్య‌వ‌స్థ‌లో నియ‌మాలు మ‌రియు ప్ర‌మాణాలు స‌రైన రీతిలో నిర్వ‌హింప‌బ‌డేలా గాను మ‌రియు క్రమబద్ధీకరింపబ‌డే విధం గాను చూడ‌టానికి ఒక ఎన్ సిటిఇ స్థాప‌న‌కు చోటివ్వ‌డ‌మే ఈ చ‌ట్టం ప్ర‌ధాన ధ్యేయం. ఈ చ‌ట్టం యొక్క ల‌క్ష్యాల‌ను సాధించ‌డానిక‌ని ఉపాధ్యాయ విద్య కోర్సులకు గుర్తింపును ఇవ్వడానికి మ‌రియు గుర్తింపు పొందిన సంస్థ‌లు/విశ్వవిద్యాల‌యాలు అనుస‌రించవలసిన మార్గ‌ద‌ర్శ‌క సూత్రాల‌ను పొందుపరుస్తూను చ‌ట్టంలో ప్ర‌త్యేక నియ‌మాల‌ను చేర్చడ‌మైంది.
యునెస్కో సృజ‌నాత్మ‌క న‌గ‌రాల నెట్ వ‌ర్క్ లో చెన్నై చేరినందుకు అభినంద‌న‌లు తెలిపిన ప్ర‌ధాన మంత్రి

యునెస్కో క్రియేటివ్ సిటీస్ నెట్ వ‌ర్క్ లో చెన్నై చేరిన సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ చెన్నై వాసుల‌ను అభినందించారు. ‘‘చెన్నై న‌గ‌రం త‌న సుసంప‌న్న‌మైనటు వంటి సంగీత సంప్ర‌దాయానికి గాను యునెస్కో క్రియేటివ్ సిటీస్ నెట్ వ‌ర్క్ లో చేరిన సంద‌ర్భంగా చెన్నై వాసుల‌కు అభినంద‌న‌లు. ఇది భార‌త‌దేశం గ‌ర్వించే క్ష‌ణం’’ అని ప్ర‌ధాన మంత్రి త‌న సందేశంలో పేర్కొన్నారు.
విజయదశమి నాడు అందరి కి శుభాకాంక్షలు తెలిపిన ప్రధాన మంత్రి

విజయ దశమి సందర్భం లో అందరి కి ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. ఈ మంగళప్రదమైనటువంటి రోజు ప్రతి ఒక్కరి జీవనం లో ధైర్యాన్ని, సాహసాన్ని, సంయమనాన్ని మరియు సకారాత్మకమైన శక్తి ని కొనితేవాలని కూడా ఆయన కోరుకున్నారు. ప్రధాన మంత్రి ఒక ట్వీట్ లో – ‘‘దేశం లో అందరి కి విజయ దశమి యొక్క అనేకానేక శుభాకాంక్షలు. ఇది విజయాని కి ప్రతీక గా నిలచే పండుగ రోజు. ఈ పవిత్రమైన దినం ప్రతి ఒక్కరి జీవనం లో సాహసం, సంయమనం మరియు సకారాత్మకమైన శక్తి ని తీసుకు రావాలని నేను కోరుకుంటున్నాను.’’ అని పేర్కొన్నారు.
యంగూన్ లో భార‌తీయ స‌ముదాయాన్ని ఉద్దేశించి ప్ర‌సంగించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ మ‌య‌న్మార్ లోని యంగూన్ లో భార‌తీయ స‌ముదాయాన్ని ఉద్దేశించి ఈ రోజు ప్ర‌సంగించారు. ఈ సంద‌ర్భంగా ప్ర‌ధాన మంత్రి ‘‘భార‌త‌దేశం మ‌రియు మ‌య‌న్మార్ ల‌ సుపుత్రులు, సుపుత్రిక‌ల విజ‌యాలు, ఇంకా వారి ఆకాంక్ష‌లు, సంస్కృతి-నాగ‌ర‌క‌త, చ‌రిత్ర‌ లకు వేలాది సంవ‌త్స‌రాలుగా మీరు ప్రాతినిధ్యం వ‌హిస్తున్నారు’’ అంటూ అభివ‌ర్ణించారు. మ‌య‌న్మార్ యొక్క సుసంప‌న్న‌మైన ఆధ్యాత్మిక సంప్ర‌దాయాల‌ను గురించి ప్ర‌ధాన మంత్రి విపులంగా వివరించారు. ప్ర‌వాసీ భార‌తీయులు భార‌త‌దేశానికి ‘‘జాతీయ దూత‌ల’’ వంటి వారు అని ప్ర‌ధాన మంత్రి పేర్కొన్నారు. యోగాకు ప్ర‌పంచ‌వ్యాప్తంగా లభించిన గుర్తింపు ప్ర‌వాసులు సాధించిన విజ‌య‌మ‌ని, వారు ప్ర‌పంచంలోని న‌లు మూల‌ల‌కు యోగాను తీసుకువెళ్ళార‌ని ఆయ‌న చెప్పారు. ‘‘మీతో నేను భేటీ అయినప్పుడల్లా, విదేశాల‌లో నివ‌సిస్తున్న మ‌న ప్ర‌జ‌లు భార‌త‌దేశం లోని ప్ర‌భుత్వ అధికారుల‌తో సంభాషించే స‌ర‌ళి ఇక ఏక‌ప‌క్షం ఎంత మాత్రం కాద‌ని కూడా నాకు అనిపిస్తూ ఉంటుంది’’ అని ఆయ‌న అన్నారు. ‘‘మన దేశాన్ని మేము కేవ‌లం సంస్క‌రించ‌డంతోనే సరిపెట్టడం లేదు, దానిని ప‌రివ‌ర్త‌న‌కు లోను చేస్తున్నాం’’ అని ప్ర‌ధాన మంత్రి స్ప‌ష్టం చేశారు. పేద‌రికానికి, ఉగ్ర‌వాదానికి, అవినీతికి, మ‌త‌త‌త్త్వానికి, మరియు కుల‌వాదానికి చోటు ఉండ‌న‌టువంటి భార‌త‌దేశాన్ని నిర్మిస్తున్నామ‌ని కూడా ఆయ‌న చెప్పారు. భార‌త‌దేశం లోని కేంద్ర ప్ర‌భుత్వం అవ‌స్థాప‌న పై శ్ర‌ద్ధ వ‌హిస్తున్న‌ట్లు ప్ర‌ధాన మంత్రి వివ‌రించారు. మంచి అవ‌స్థాప‌న అంటే ఒక్క ర‌హ‌దారులు మ‌రియు రైలు మార్గాలు మాత్ర‌మే కాదు, స‌మాజంలో ఒక గుణాత్మ‌క‌మైన మార్పును తీసుకువ‌చ్చే అనేక ఇత‌ర అంశాలు ఇందులో చేర్చి ఉంటాయి అని ఆయ‌న అన్నారు. క‌ఠిన‌మైనటువంటి నిర్ణ‌యాల‌ను తీసుకోవ‌డం అనే బాధ్య‌త నుండి ప్ర‌భుత్వం త‌ప్పించుకుపోవ‌డం లేద‌ని ఆయ‌న చెప్పారు. వ‌స్తువులు, సేవ‌ల ప‌న్ను (జిఎస్ టి) దేశ వ్యాప్తంగా ఒక కొత్త సంస్కృతిని తీసుకు వ‌స్తున్న‌ట్లు ప్ర‌ధాన మంత్రి వెల్ల‌డించారు. భార‌త‌దేశాన్ని ప‌రివ‌ర్త‌నకు లోను చేయడం సాధ్య‌మేనని, మ‌న వ్య‌వ‌స్థ‌లోకి చొర‌బ‌డిన కొన్ని చెడుల బారి నుండి మనం బ‌య‌ట‌ప‌డ‌గ‌లుగుతామ‌ని భార‌త‌దేశ ప్ర‌జ‌లు విశ్వ‌సిస్తున్నార‌ని ప్ర‌ధాన మంత్రి తెలిపారు. భార‌త‌దేశం మ‌రియు మ‌య‌న్మార్ సంబంధాల‌లోని శ‌క్తి ఇరుదేశాల ప్ర‌జ‌ల‌ మ‌ధ్య నెల‌కొన్న సంబంధాలేన‌ని ప్ర‌ధాన మంత్రి చెప్పారు. యంగూన్ ప్రాంత ముఖ్య‌మంత్రి శ్రీ ఫియో మిన్ థీన్ ఈ కార్య‌క్ర‌మంలో పాల్గొన్నారు.
ఐసిఎమ్ఆర్ కు మ‌రియు ఫ్రాన్స్ కు చెందిన ఐఎన్ఎస్ఇఆర్ఎమ్‌ కు మ‌ధ్య కుదిరిన ఎమ్ఒయు కు ఆమోదం తెలిపిన మంత్రివ‌ర్గం

భార‌తీయ వైద్య ప‌రిశోధ‌న మండ‌లి (ఐసిఎమ్ఆర్) కు మ‌రియు ఫ్రాన్స్ కు చెందిన ఇన్‌స్టిట్యూట్ నేశ‌న‌ల్ ద లా శాన్‌టీట్ డీ లా రిస‌ర్చ్ మెడికాలే (ఐఎన్ఎస్ఇఆర్ఎమ్‌) కు మ‌ధ్య 2018 వ సంవ‌త్స‌రం మార్చి నెల లో కుదిరినటువంటి ఒక‌ అవ‌గాహ‌న పూర్వ‌క ఒప్పందాన్ని (ఎమ్ఒయు) గురించి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ సమావేశం దృష్టికి తీసుకు వ‌చ్చారు. ముఖ్యాంశాలు: ఈ ఎమ్ఒయు చికిత్స, జీవ శాస్త్ర విజ్ఞానం మ‌రియు ఆరోగ్య ప‌రిశోధ‌క రంగాల‌లో ఉమ్మ‌డి ప్ర‌యోజ‌నాల సంబంధిత అంశాల‌పై స‌హ‌కారానికి ఉద్దేశించింది. ఇరు ప‌క్షాల‌ యొక్క ఉత్తమ విజ్ఞాన సంబంధ ప్రావీణ్యాల ప్రాతిప‌దిక‌న.. i. మ‌ధుమేహం ఇంకా మెట‌బాలిక్ అనారోగ్యాలు; ii. బ‌యో-ఎథిక్స్, ఇంకా జీన్ ఎడిటింగ్ టెక్నిక్ లు, iii. అరుదైన వ్యాధుల తో పాటు iv. ఇరు ప‌క్షాల‌కు మ‌ధ్య చ‌ర్చ‌ల అనంత‌రం ప‌ర‌స్ప‌ర ప్ర‌యోజ‌నాలు ఇమిడివుండ‌గ‌ల మ‌రే ఇత‌ర రంగాల‌లో అయినా.. ప్ర‌త్యేక శ్ర‌ద్ధ‌ను వ‌హించడాన్ని గురించి పరిశీలించేందుకు రెండు పక్షాలు సమ్మతించాయి. ప‌ర‌స్ప‌ర ప్ర‌యోజ‌నాలు ముడిప‌డిన రంగాల‌లో ఐసిఎమ్ఆర్ మ‌రియు ఐఎన్ఎస్ఇఆర్ఎమ్ ల మ‌ధ్య సంబంధాల‌ను అంత‌ర్జాతీయ శాస్త్ర విజ్ఞానం మ‌రియు సాంకేతిక విజ్ఞాన సంబంధ స‌హ‌కారం చ‌ట్రం పరిధిలో ఈ ఎమ్ఒయు మ‌రింత బ‌లోపేతం చేయనుంది. నిర్ధిష్ట రంగాల‌లో వైద్య ప‌రిశోధ‌నకు సంబంధించిన ప‌నుల‌ను ముందుకు తీసుకు పోవ‌డానికి ఉభ‌య ప‌క్షాల శాస్త్ర విజ్ఞాన సంబంధ ప్రావీణ్యం తోడ్పడనుంది.
బ‌న్ సాగ‌ర్ కాలువ ప‌థ‌కాన్ని మిర్జాపుర్ లో దేశ ప్ర‌జ‌ల‌కు అంకితం చేసిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ బ‌న్ సాగ‌ర్ కాలువ ప‌థ‌కాన్ని ఈ రోజు మిర్జాపుర్ లో దేశ ప్ర‌జ‌ల‌కు అంకితం చేశారు. ఈ ప‌థ‌కం ఉత్త‌ర్ ప్ర‌దేశ్ లోని ఆ ప్రాంతం లో నీటిపారుద‌ల కు గొప్ప ద‌న్నుగా నిల‌వ‌డ‌ంతో పాటు మిర్జాపుర్ మ‌రియు అల‌హాబాద్ జిల్లాల రైతుల‌కు ఎంత‌గానో లాభ‌దాయ‌కంగా ఉండబోతోంది. శ్రీ న‌రేంద్ర మోదీ మిర్జాపుర్ వైద్య క‌ళాశాల కు పునాదిరాయి ని వేశారు. ఆయన రాష్ట్రం లో 100 జ‌న్ ఔష‌ధి కేంద్రాల‌ను ప్రారంభించారు. మిర్జాపుర్ మ‌రియు వారాణ‌సీ ల మ‌ధ్య సంధానానికి దోహదం చేసే ఒక సేతువు ను గంగా నది మీద నిర్మించగా, చునార్ లోని బాలూ ఘాట్ వ‌ద్ద ఆ సేతువును ఆయన దేశ ప్ర‌జ‌ల‌కు అంకితం చేశారు. ఈ సంద‌ర్భంగా ప్ర‌ధాన మంత్రి మాట్లాడుతూ, మిర్జాపుర్ ప్రాంతంలో గొప్ప అవ‌కాశాలు ఉన్నాయ‌న్నారు. క్రితం సారి ఒక సోలర్ ప్లాంటు ను ప్రారంభించడం కోసం ఫ్రాన్స్ అధ్య‌క్షులు శ్రీ మేక్రాన్ తో క‌ల‌సి తాను మిర్జాపుర్ ను సంద‌ర్శించిన విష‌యాన్ని ఆయ‌న గుర్తు కు తెచ్చుకున్నారు. గ‌డ‌చిన రెండు రోజుల‌ లోను తాను ప్రారంభించిన/ శంకుస్థాప‌న చేసిన వివిధ అభివృద్ధి ప‌థ‌కాల‌ను ప్ర‌ధాన మంత్రి ఈ సంద‌ర్భంగా ప్ర‌స్తావించారు. బ‌న్ సాగ‌ర్ ప‌థ‌కం తొలుత దాదాపు నాలుగు ద‌శాబ్దాల కింద‌ట నిర్మించాలని సంకల్పించార‌ని, 1978వ సంవ‌త్స‌రం లో దీనికి శంకుస్థాప‌న జరిగిందని, అయితే ఈ ప్రాజెక్టు నిష్కార‌ణంగా జాప్యానికి లోనైంద‌ని ఆయ‌న వివ‌రించారు. 2014వ సంవ‌త్స‌రం అనంత‌రం ఈ ప్రాజెక్టు ను ప్ర‌ధాన మంత్రి కృషి సించాయీ యోజ‌న లో భాగంగా స్వీక‌రించిన‌ట్లు, మ‌రి అలాగే దీనిని పూర్తి చేయ‌డానికి స‌క‌ల ప్ర‌య‌త్నాలు జ‌రిగిన‌ట్లు ఆయ‌న తెలిపారు. రైతుల సంక్షేమం కోసం కేంద్ర ప్ర‌భుత్వం తీసుకున్న చ‌ర్య‌ల‌ను గురించి ప్ర‌ధాన మంత్రి చెబుతూ, ఇటీవల ఖ‌రీఫ్ పంట‌ల క‌నీస మ‌ద్ద‌తు ధ‌ర‌ను పెంచిన విష‌యాన్ని కూడా పేర్కొన్నారు. జ‌న్ ఔష‌ధి కేంద్రాల‌తో సహా పేద‌ల‌కు త‌క్కువ ఖ‌ర్చుతో ఆరోగ్య సంర‌క్ష‌ణ‌ను స‌మ‌కూర్చేందుకు తీసుకున్న చ‌ర్య‌ల‌ను గురించి ఆయ‌న చెప్పుకొచ్చారు. స్వ‌చ్ఛ్ భార‌త్ అభియాన్ వ్యాధి నివార‌ణ‌ కు కూడా దీటు గా ప‌ని చేస్తోంద‌ని ఆయ‌న అన్నారు. ఆరోగ్య హామీ ప‌థ‌కమైన ‘ఆయుష్మాన్ భార‌త్’ ను త్వ‌రలో ప్రారంభించ‌నున్న‌ట్లు ఆయ‌న వెల్ల‌డించారు. కేంద్ర ప్ర‌భుత్వం యొక్క ఇత‌ర సామాజిక సంక్షేమ ప‌థ‌కాల‌ను గురించి కూడా ఆయ‌న వివరించారు.
ఫీఫా అండ‌ర్- 17 వ‌ర‌ల్డ్ క‌ప్ లో ఆడిన భార‌తీయ జ‌ట్టు తో ప్ర‌ధాన మంత్రి భేటీ

ఇటీవ‌లే ముగిసిన ఫీఫా అండ‌ర్- 17 వ‌ర‌ల్డ్ క‌ప్ లో ఆడిన భార‌తీయ జ‌ట్టు స‌భ్యుల‌తో ప్ర‌ధాన మంత్రి శ్రీ న‌రేంద్ర మోదీ ఈ రోజు స‌మావేశ‌మ‌య్యారు. ఈ సంద‌ర్భంగా క్రీడాకారులు ఫీఫా టోర్నమెంట్ లో భాగంగా మైదానం లోప‌ల మ‌రియు మైదానానికి వెలుప‌ల తాము గ‌డించిన అనుభ‌వాన్ని, తెలుసుకున్న విష‌యాల‌ను ప్ర‌ధాన మంత్రి దృష్టికి తీసుకు వ‌చ్చారు. టోర్నమెంట్ ప‌ర్య‌వ‌సానం ప‌ట్ల నిరుత్సాహం చెంద‌వ‌ద్ద‌ని, దీనిని నేర్చుకొనేందుకు ఒక అవ‌కాశంగా ప‌రిగ‌ణించాలంటూ ప్ర‌ధాన మంత్రి ఆట‌గాళ్ళ‌లో ఉత్సాహాన్ని నింపారు. ఉత్సాహంతో, స్ఫూర్తితో పోటీ ప‌డ‌డం విజ‌య ప‌థంలో ఒక‌టో అడుగు అని ఆయ‌న చెప్పారు. ఫుట్ బాల్ లో భార‌తదేశం ఎంతో సాధించ‌వ‌చ్చ‌ని ప్ర‌ధాన మంత్రి అన్నారు. క్రీడ‌లు వ్య‌క్తిత్వాన్ని అభివృద్ధి ప‌ర‌చుకోవ‌డంలో, విశ్వాసాన్ని పెంపొందించుకోవ‌డంలో, ఇంకా వ్య‌క్తి స‌ర్వ‌తోముఖ పురోగ‌తిలో తోడ్ప‌డుతాయ‌ని కూడా ఆయ‌న పేర్కొన్నారు. యువ‌జ‌న వ్య‌వ‌హారాలు మ‌రియు క్రీడ‌ల శాఖ స‌హాయ మంత్రి (స్వ‌తంత్ర బాధ్య‌త‌) శ్రీ క‌ర్న‌ల్ రాజ్య‌వ‌ర్ధ‌న్ సింగ్ రాఠౌడ్ ఈ కార్య‌క్ర‌మంలో పాల్గొన్నారు.
ర‌ష్యా కు బయలుదేరి వెళ్ళే ముందు ప్ర‌ధాన మంత్రి విడుద‌ల చేసిన ప్ర‌క‌ట‌న‌

ప్ర‌ధాన మంత్రి శ్రీ న‌రేంద్ర మోదీ తాను ర‌ష్యా లో పర్యటించేందుకు బయలుదేరి వెళ్ళే ముందు విడుద‌ల చేసిన ప్ర‌క‌ట‌న పాఠం ఈ కింది విధంగా ఉంది. “ర‌ష్యా లోని స్నేహ‌శీలురైన ప్ర‌జ‌ల‌కు ఇవే శుభాకాంక్ష‌లు. రేప‌టి సోచీ ప‌ర్య‌ట‌న‌ కోసం మరియు అధ్య‌క్షులు శ్రీ పుతిన్ తో నా యొక్క భేటీ కోసం నేను ఎదురు చూస్తూ వున్నాను. ఆయ‌నను క‌లుసుకోవ‌డమంటే అది ఎప్ప‌టికీ సంతోష‌దాయ‌క‌మే. అధ్య‌క్షులు శ్రీ పుతిన్ తో చ‌ర్చ‌లు భార‌త‌దేశానికి మ‌రియు ర‌ష్యాకు మ‌ధ్య ఉన్న‌టువంటి ప్ర‌త్యేక‌మైన మ‌రియు విశేషాధికారం క‌లిగిన వ్యూహాత్మ‌క భాగ‌స్వామ్యాన్ని మ‌రింత‌గా బ‌ల‌ప‌ర‌చ‌ గ‌లుగుతాయ‌ని నేను నమ్ముతున్నాను.”
నోయెడా లో మొబైల్ త‌యారీ స‌దుపాయాన్ని ప్రారంభించిన ప్ర‌ధాన మంత్రి మ‌రియు కొరియా అధ్య‌క్షులు

ప్ర‌ధాన మంత్రి శ్రీ న‌రేంద్ర మోదీ మ‌రియు కొరియా గ‌ణ‌తంత్రం అధ్యక్షులు శ్రీ మూన్ జే ఇన్ నోయెడా లో శామ్‌సంగ్‌ ఇండియా ఎల‌క్ట్రానిక్స్ ప్రైవేట్ లిమిటెడ్ కు చెందిన ఒక భారీ మొబైల్ త‌యారీ యూనిట్ ను ఈ రోజు ప్రారంభించారు. ఈ సంద‌ర్భంగా ప్ర‌ధాన మంత్రి మాట్లాడుతూ, భార‌త‌దేశాన్ని ప్ర‌పంచ త‌యారీ కేంద్రంగా తీర్చి దిద్దేందుకు సాగుతున్న ప్ర‌యాణం లో ఇది ఒక ప్ర‌త్యేక సంద‌ర్భం అని పేర్కొన్నారు. దాదాపు 5,000 కోట్ల రూపాయ‌ల పెట్టుబ‌డి తో కూడిన ఈ సదుపాయం భార‌త‌దేశం తో శామ్‌సంగ్‌ యొక్క వ్యాపార బంధాన్ని ప‌టిష్టం చేయ‌డమే కాకుండా భార‌త‌దేశానికి మ‌రియు కొరియా కు మ‌ధ్య ఉన్న సంబంధాల లో ఒక చెప్పుకోదగ్గ ప‌రిణామం కూడా అని ఆయ‌న అన్నారు. సామాన్యుడి జీవితాన్ని స‌ర‌ళ‌త‌రం చేయ‌డంలోను, వేగ‌వంతం చేయ‌డంలోను, మరియు పార‌ద‌ర్శ‌క‌మైన ప‌ద్ధ‌తి లో సేవ‌ల‌ను అంద‌జేయ‌డంలోను డిజిట‌ల్ సాంకేతిక విజ్ఞానం ఒక కీల‌క‌మైన పాత్ర‌ ను పోషిస్తోంద‌ని ప్ర‌ధాన మంత్రి చెప్పారు. స్మార్ట్ ఫోన్ లు, బ్రాడ్ బ్యాండ్‌, ఇంకా స‌మాచార రాశి సంధానం.. వీటి విస్త‌ర‌ణ‌ ను భార‌త‌దేశం లో ఓ డిజిట‌ల్ విప్ల‌వ సంకేతాలు గా ఆయ‌న అభివ‌ర్ణించారు. ఇదే సంద‌ర్భంలో గవర్నమెంట్ ఇ-మార్కెట్ ప్లేస్ (జిఇఎమ్‌)ను గురించి, డిజిట‌ల్ లావాదేవీల వృద్ధి ని గురించి, భీమ్ యాప్, ఇంకా రూపే కార్డులను గురించి కూడా ఆయ‌న వివరించారు. ‘మేక్ ఇన్ ఇండియా’ కార్య‌క్ర‌మం ఒక ఆర్థిక విధాన ప‌ర‌మైన చ‌ర్య మాత్ర‌మే కాద‌ని, ద‌క్షిణ కొరియా వంటి మిత్ర దేశాల‌తో మెరుగైన సంబంధాల‌కు అది ఒక సంక‌ల్పం కూడా అని ఆయ‌న చెప్పుకొచ్చారు. ‘న్యూ ఇండియా’ యొక్క పార‌దర్శ‌క‌మైనటువంటి వ్యాపార సంస్కృతి యొక్క ప్ర‌యోజ‌నాల‌ను అందుకోవాల‌నుకొంటున్న ప్ర‌పంచ‌వ్యాప్త వ్యాపార సంస్థ‌ల‌కు ఒక బ‌హిరంగ ఆహ్వానాన్ని పలుకుతున్న‌ట్లు ఆయ‌న వెల్ల‌డించారు. భార‌త‌దేశం లో వ‌ర్ధిల్లుతున్న ఆర్థిక వ్య‌వ‌స్థ తో పాటు, ఎదుగుతున్న న‌వ మ‌ధ్య‌త‌ర‌గ‌తి ప్ర‌జానీకం అపార‌మైన పెట్టుబ‌డి అవ‌కాశాల‌ను అందిస్తున్నాయ‌ని ఆయ‌న తెలిపారు. భార‌త‌దేశం ప్ర‌స్తుతం మొబైల్ ఫోన్ ల త‌యారీ లో ప్ర‌పంచ స్థాయి లో రెండో స్థానంలో నిల‌చింద‌ని ప్ర‌ధాన మంత్రి పేర్కొన్నారు. మొబైల్ ఫోన్ త‌యారీ క‌ర్మాగారాలు దాదాపు నాలుగు సంవ‌త్స‌రాల కాలంలోనే 2 నుండి 120 కి చేరుకొన్నాయ‌ని చెప్పారు. ఇది ల‌క్ష‌లాది ఉద్యోగ అవ‌కాశాల‌ను సృష్టించినట్లు ఆయ‌న తెలిపారు. ఈ నూతన మొబైల్ త‌యారీ సదుపాయం ద్వారాను, కొరియా కు చెందిన సాంకేతిక విజ్ఞానం జతపడడం ద్వారాను మరియు భార‌త‌దేశపు త‌యారీ, ఇంకా సాఫ్ట్‌వేర్ ప‌ర‌మైన మ‌ద్ద‌తు.. ఇవ‌న్నీ ప్ర‌పంచానికి శ్రేష్ట‌మైన ఉత్ప‌త్తుల‌ను అందించగలవని ప్ర‌ధాన మంత్రి స్ప‌ష్టం చేశారు. దీనిని రెండు దేశాల యొక్క శ‌క్తి గా మ‌రియు ఉమ్మ‌డి దార్శ‌నిక‌త గా ఆయ‌న వ‌ర్ణించారు.
దేశ‌వ్యాప్తంగా త‌ర‌లివ‌చ్చిన‌ ఆంగ‌న్‌వాడీ వ‌ర్క‌ర్ల తో స‌మావేశ‌మైన‌ ప్ర‌ధాన మంత్రి

దేశ‌వ్యాప్తంగా వివిధ ప్రాంతాల నుండి త‌ర‌లివ‌చ్చిన వంద మంది కి పైగా ఆంగ‌న్‌వాడీ వ‌ర్క‌ర్ల బృందం ప్ర‌ధాన మంత్రి శ్రీ న‌రేంద్ర మోదీ తో ఈ రోజు న స‌మావేశ‌మైంది. ఆంగ‌న్‌వాడీ వ‌ర్క‌ర్ల గౌర‌వ భృతి లో మ‌రియు ఇతర ప్రోత్సాహ‌కాల‌ లో పెంపుద‌ల‌ కు సంబంధించిన ఇటీవ‌లి ప్ర‌క‌ట‌న కు గాను ప్ర‌ధాన మంత్రి సమక్షం లో త‌మ సంతోషాన్ని వ్యక్తం చేసి ఆయన కు ధ‌న్య‌వాదాలు తెలిపేందుకుగాను వారు విచ్చేశారు. ఆంగ‌న్‌వాడీ వ‌ర్క‌ర్ల అభినంద‌న‌ల‌ ను ప్ర‌ధాన మంత్రి స్వీక‌రిస్తూ, వారు త‌న‌తో భేటీ కావడం కోసం దేశం లోని అన్ని ప్రాంతాల నుండి ఈ రోజు ఇక్క‌డ‌కు రావ‌డం ప‌ట్ల సంతోషాన్ని వెలిబుచ్చారు. ఒక చిన్నారి శారీరికంగాను, జ్ఞానం లోను ఎదుగుదల ను సాధించడంలో పోషణ సంబంధ జ్ఞానానికి ఉన్నటువంటి ప్రాముఖ్యాన్ని ప్ర‌ధాన మంత్రి వివరించారు. ఈ కోణం లో నుండి చూసిన‌ప్పుడు ఆంగ‌న్‌వాడీ వ‌ర్క‌ర్లు ఒక కీల‌క‌మైన భూమిక‌ ను పోషించ‌వ‌ల‌సివుంటుంద‌ని ఆయ‌న అన్నారు. ప్ర‌స్తుతం నిర్వ‌హించుకొంటున్న ‘పోష‌ణ్ మాహ్’ (పోషణ విజ్ఞాన మాసం) ను గురించి ప్రధాన మంత్రి ప్ర‌స్తావిస్తూ ఈ ప్ర‌చార ఉద్య‌మం లో లభించినటువంటి వేగ‌ గ‌తి ని స‌డ‌లిపోనివ్వరాద‌ని సూచించారు. పోష‌ణ సంబంధ జ్ఞానార్జనకు నిరంత‌ర శ్ర‌ద్ధ, మంచి అల‌వాట్ల‌ ను అల‌వ‌ర‌చుకోవడం అవసరమంటూ, ఆంగ‌న్‌వాడీ వ‌ర్క‌ర్లు వీటిని అందించగ‌లుగుతార‌ని ఆయ‌న అన్నారు. ల‌బ్ధిదారుల‌కు అంద‌జేస్తున్న పోష‌క విలువ‌ల‌ జ్ఞానానికి సంబంధించినట స‌హాయాన్ని తగిన విధంగా అందేటట్టు చూడవలసిందిగా ఆంగ‌న్‌వాడీ వ‌ర్క‌ర్ల‌ కు ఆయన ఉద్బోధించారు. ఆంగ‌న్‌వాడీ వ‌ర్క‌ర్ల మాట‌ ల‌ను బాల‌లు మరింత శ్ర‌ద్ధ‌ తో వింటారు; చైత‌న్యాన్ని వ్యాప్తి చేయ‌డం లో వారిది ఒక కీల‌క‌ పాత్ర. ఆంగ‌న్‌వాడీ ల‌ మధ్య పరస్పరం ఆరోగ్య‌దాయ‌క‌మైన స్ప‌ర్ధ ఉండాలని ప్రధాన మంత్రి చెప్తూ, పోష‌ణ సంబంధ జ్ఞానం పట్ల ప్రత్యేకమైన శ్రద్ధ మ‌రియు కృషి ల పరంగా ఆంగ‌న్‌వాడీ వ‌ర్క‌ర్లు ఒకరికి మరొకరు ప్రేర‌ణ గా నిలవాలంటూ ఆయన వారిలో ఉత్సాహాన్ని నింపారు. ఈ కార్య‌క్ర‌మం లో మ‌హిళలు మ‌రియు బాల‌ల వికాస శాఖ కేంద్ర మంత్రి శ్రీ‌మ‌తి మేన‌కా గాంధీ కూడా పాలుపంచుకొన్నారు.
ఉపాధ్యాయ దినోత్స‌వం నాడు ఉపాధ్యాయ సముదాయానికి శుభాకాంక్షలు తెలిపిన ప్రధాన మంత్రి; పూర్వ రాష్ట్రపతి డాక్టర్ సర్వేపల్లి రాధాకృష్ణన్ జయంతి నాడు ఆయనకు నివాళులు అర్పించిన ప్రధాన మంత్రి

ఉపాధ్యాయ దినోత్స‌వం సందర్భంగా ఉపాధ్యాయ సముదాయానికి ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. అలాగే, పూర్వ రాష్ట్రపతి డాక్టర్ సర్వేపల్లి రాధాకృష్ణన్ జయంతి నాడు ఆయనకు ప్రధాన మంత్రి నివాళులను అర్పించారు. ‘‘ఉపాధ్యాయ దినోత్స‌వం ప్రత్యేక సందర్భాన్ని పురస్కరించుకొని ఉపాధ్యాయ సముదాయానికి ఇవే శుభాకాంక్షలు. యువ మస్తిష్కాలను తీర్చిదిద్దడం లోను, మన దేశ నిర్మాణం లోను ఉపాధ్యాయులు ఒక కీలక పాత్ర ను పోషిస్తున్నారు. మన పూర్వ రాష్ట్రపతి, స్వయంగా ఒక ప్రముఖ ఉపాధ్యాయుడైన కీర్తి శేషులు డాక్టర్ సర్వేపల్లి రాధాకృష్ణన్ జయంతి నాడు ఆయనకు మనం ప్రణమిల్లుదాం’’ అని ప్రధాన మంత్రి తన సందేశంలో పేర్కొన్నారు.
కామ‌న్ వెల్త్ గేమ్స్ లో పురుషుల 69 కిలోల కేట‌గిరీ లో కాంస్యం సాధించిన వెయిట్‌ లిఫ్టర్ దీప‌క్ లాథ‌ర్ ను అభినందించిన‌ ప్ర‌ధాన మంత్రి

కామ‌న్ వెల్త్ గేమ్స్ లో వెయిట్‌ లిఫ్టింగ్ లో కాంస్య ప‌త‌కాన్ని గెలుచుకొన్న శ్రీ దీప‌క్ లాథ‌ర్ ను ప్ర‌ధాన మంత్రి శ్రీ న‌రేంద్ర మోదీ అభినందించారు. ‘‘మ‌న వెయిట్ లిఫ్ట‌ర్లు శ్రేష్ఠమైన ప్ర‌ద‌ర్శ‌న‌ను ఇస్తున్నారు. పురుషుల 69 కిలోల విభాగంలో కాంస్యాన్ని నా యువ మిత్రుడైన శ్రీ దీప‌క్ లాథ‌ర్ గెలుచుకొన్నాడు. ఈ యువ ప్ర‌తిభావంతుడికి ఇవే నా అభినంద‌న‌లు. మ‌రి ఆయ‌న తన భావి ప్ర‌య‌త్నాల‌ లోనూ రాణించుగాక‌’’ అని ప్ర‌ధాన మంత్రి త‌న సందేశంలో పేర్కొన్నారు. గోల్డ్ కోస్ట్ లో జ‌రుగుతున్న కామ‌న్ వెల్త్ గేమ్స్ లో పురుషుల 69 కిలోల విభాగంలో కాంస్య ప‌త‌కాన్ని సాధించిన శ్రీ దీప‌క్ లాథ‌ర్, ఆ క్రీడ‌ల‌లో ప‌త‌కాన్ని చేజిక్కించుకొన్న భార‌తీయ వెయిట్ లిఫ్ట‌ర్ల లో కెల్లా అత్యంత పిన్న‌వ‌య‌స్సు క‌లిగినవాడుగా ఖ్యాతిని సంపాదించుకొన్నాడు.
నాగాలాండ్ అవతరణ దినం నాడు ఆ రాష్ట్ర ప్ర‌జ‌ల‌కు అభినంద‌న‌లు తెలిపిన ప్ర‌ధాని

నాగాలాండ్ ప్ర‌జ‌ల‌కు వారి రాష్ట్ర అవతరణ దినం సందర్భంగా ప్ర‌ధాన మంత్రి శ్రీ న‌రేంద్ర మోదీ అభినందనలు తెలిపారు. “నాగాలాండ్ ప్ర‌జ‌ల‌కు వారి రాష్ట్ర అవతరణ దినం సంద‌ర్భంగా ఇవే నా అభినంద‌న‌లు. ఈ రాష్ట్రంలో అప‌రిమిత‌మైన ప్ర‌కృతి సౌంద‌ర్యంతో పాటు క‌ష్టపడి ప‌ని చేసే పౌరులు కూడా ఉన్నారు. రానున్న కాలంలో అభివృద్ధి ప‌రంగా ఈ రాష్ట్రం నూత‌న శిఖ‌రాల‌కు చేరుకోవాల‌ంటూ ఆ ఈశ్వ‌రుడిని నేను ప్రార్థిస్తున్నాను” అని ప్ర‌ధాన మంత్రి త‌న సందేశంలో పేర్కొన్నారు.
గ‌వ‌ర్న‌ర్ల స‌మావేశం ముగింపు స‌ద‌స్సులో ప్ర‌సంగించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు రాష్ట్రప‌తి భ‌వ‌న్ లో జరిగిన గ‌వ‌ర్న‌ర్ల స‌మావేశం ముగింపు స‌ద‌స్సులో మాట్లాడారు. స‌మావేశం సంద‌ర్భంగా వేరు వేరు సూచ‌న‌లు ఇచ్చినందుకుగాను గ‌వ‌ర్న‌ర్ల‌కు ప్ర‌ధాన మంత్రి ధ‌న్య‌వాదాలు తెలిపారు. భార‌త‌దేశంలో ఆలోచ‌న‌ల‌కు, వ‌న‌రుల‌కు మ‌రియు సామ‌ర్ధ్యాల‌కు లోటు లేద‌ని, అయితే ప్ర‌భుత్వ లోపం కార‌ణంగా కొన్ని రాష్ట్రాలు మ‌రియు ప్రాంతాలు వెనుక‌బ‌డ్డాయ‌ని ప్ర‌ధాన మంత్రి అన్నారు. పేద‌ల మేలు కోసం ప్ర‌వేశ‌పెట్ట‌బ‌డిన వివిధ ప్ర‌భుత్వ ప‌థ‌కాలు సుప‌రిపాల‌న కొన‌సాగుతున్న ప్రాంతాల‌లో మెరుగైన రీతిలో అమ‌ల‌వుతున్న‌ట్లు ఆయ‌న చెప్పారు. ‘మిష‌న్ ఇంద్ర‌ధ‌నుష్’ వంటి ప‌థ‌కాలను ఉదాహ‌రిస్తూ ప్ర‌భుత్వ కార్య‌క్ర‌మాలు మరింత సమర్ధంగా అమ‌లు అయ్యేటట్లు గ‌వ‌ర్న‌ర్లు చూడగలుగుతారని ఆయ‌న పేర్కొన్నారు. భార‌త‌దేశ స‌మైక్యతను, స‌మ‌గ్ర‌త‌ను ప‌టిష్టప‌ర‌చ‌డం కోసం ‘ఏక్ భార‌త్‌, శేష్ఠ భార‌త్’, ఇంకా ‘ర‌న్ ఫ‌ర్ యూనిటీ’ ల వంటి కార్య‌క్ర‌మాల‌లో పాలుపంచుకోవలసింలదిగా గవర్నర్లకు ప్ర‌ధాన మంత్రి విజ్ఞ‌ప్తి చేశారు.
పట్నా విశ్వవిద్యాలయం శతాబ్ది ఉత్సవాలలో ప్రసంగించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు పట్నా విశ్వవిద్యాలయం శతాబ్ది ఉత్సవాలలో పాల్గొని ప్రసంగించారు. పట్నా విశ్వవిద్యాలయాన్ని సందర్శించడం, విద్యార్థుల మధ్య గడపడం తనకు దక్కిన గౌరవంగా తాను భావిస్తున్నట్లు ఆయన చెప్పారు. ‘‘ఈ బిహార్ గడ్డకు నేను ప్రణమిల్లుతున్నాను. ఈ విశ్వవిద్యాలయం దేశానికి ఘనమైన సేవలను అందించిన విద్యార్థులను తీర్చిదిద్దింది’’ అని ప్రధాన మంత్రి అన్నారు. రాష్ట్రాలన్నింటా ప్రజా సేవలో ఉన్నత స్థానాలలో ఉన్న వారు పట్నా విశ్వవిద్యాలయంలో చదువుకున్నారన్న సంగతిని తాను గమనించినట్లు ప్రధాన మంత్రి వివరించారు. ‘‘ఢిల్లీ లో నేను అనేక మంది అధికారులతో మాట్లాడుతాను, వారిలో చాలా మంది బిహార్ కు చెందిన వారే’’ అని ప్రధాన మంత్రి అన్నారు. రాష్ట్ర పురోగతి పట్ల బిహార్ ముఖ్యమంత్రి శ్రీ నీతీశ్ కుమార్ చూపుతున్న నిబద్ధత అభినందించదగ్గదని శ్రీ నరేంద్ర మోదీ చెప్పారు. తూర్పు భారతావని పురోభివృద్ధికి కేంద్ర ప్రభుత్వం అగ్రతాంబూలాన్ని ఇస్తోందని కూడా ఆయన వివరించారు. జ్ఞానం మరియు గంగ.. ఇవి రెండూ బిహార్ కు అందిన దీవెనలు అని ప్రధాన మంత్రి అన్నారు. ఈ నేల కు ఉన్నటువంటి వారసత్వం అపూర్వం అని ఆయన చెప్పారు. మన విశ్వవిద్యాలయాలు సంప్రదాయక విద్యాబోధన నుండి వినూత్న జ్ఞాన బోధ దిశగా పయనించవలసిన అవసరం ఉందని ఆయన అన్నారు. మనం ప్రస్తుత ప్రపంచీకరణ యుగంలో ప్రపంచవ్యాప్తంగా మార్పులకు లోనవుతున్నటువంటి ధోరణులను, పెరిగిపోతున్నటువంటి స్పర్ధాత్మకత యొక్క స్ఫూర్తిని ఆకళింపు చేసుకోవలసిన అవసరం ఉందని ప్రధాన మంత్రి అన్నారు. ఈ దృష్టికోణంలో నుండి చూస్తూ భారతదేశం ప్రపంచంలో తన స్థానాన్ని పదిలపరచుకోవాలని ఆయన చెప్పారు. ప్రజలు ఎదుర్కొంటున్న సమస్యలకు కొత్త కొత్త పరిష్కారమార్గాలను ఆలోచించండంటూ విద్యార్థులను ఆయన కోరారు. వారు తాము నేర్చుకొన్న దానిని వినియోగంలోకి తీసుకురావడం ద్వారానూ, స్టార్ట్- అప్ రంగం ద్వారానూ సమాజానికి వారు చేయగలిగింది ఎంతో ఉందని ఆయన చెప్పారు. పట్నా విశ్వవిద్యాలయం నుండి విమానాశ్రయానికి తిరిగి వెళ్లేటప్పుడు ప్రధాన మంత్రి, బిహార్ ముఖ్యమంత్రి, తదితర ఉన్నతాధికారులు మార్గ మధ్యంలో బిహార్ వస్తు ప్రదర్శన శాలను సందర్శించారు; రాష్ట్రం యొక్క ఘనమైన సంస్కృతిని మరియు సుసంపన్నమైనటువంటి చరిత్రను బిహార్ వస్తు ప్రదర్శన శాల కళ్లకు కడుతుంది.
ప‌ర్స‌న‌ల్ మేనేజ్‌మెంట్ ఇంకా ప‌బ్లిక్ అడ్మినిస్ట్రేశన్ రంగంలో స‌హ‌కారం కోసం భార‌త‌దేశం మ‌రియు సింగ‌పూర్ ల మ‌ధ్య ఎమ్ఒయు కు ఆమోదం తెలిపిన మంత్రివ‌ర్గం

ప‌ర్స‌న‌ల్ మేనేజ్‌మెంట్ ఇంకా ప‌బ్లిక్ అడ్మినిస్ట్రేశన్ రంగంలో స‌హ‌కారం కోసం భార‌త‌దేశం మ‌రియు సింగ‌పూర్ ల మ‌ధ్య అవ‌గాహ‌నపూర్వ‌క ఒప్పంద పత్రం (ఎమ్ఒయు) పై సంత‌కాల‌కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ముఖ్యాంశాలు: ఈ ఎమ్ఒయు ప్ర‌స్తుత ప్ర‌భుత్వ పాల‌న వ్య‌వ‌స్థ‌ ను మెరుగుప‌ర‌చ‌డానికి- ప్రత్యేకించి శ్రామికులు, ప‌ని ప్ర‌దేశం మ‌రియు ఉద్యోగాలు, ప్ర‌జా సేవ‌ల అంద‌జేత, మాన‌వ వ‌న‌రుల నిర్వ‌హ‌ణ‌, ప్ర‌భుత్వ రంగ సంస్క‌ర‌ణ‌లు, నాయ‌క‌త్వం/ప‌్ర‌తిభా వికాసం మ‌రియు ఇ-గ‌వ‌ర్నెన్స్‌/డిజిట‌ల్ గ‌వ‌ర్న‌మెంట్ రంగాల‌లో మెరుగుదలకు ఉద్దేశించినటువంటిది. ప్ర‌యోజ‌నాలు: ఈ ఎమ్ఒయు ప‌బ్లిక్ అడ్మినిస్ట్రేశన్ మ‌రియు పాల‌న సంస్క‌ర‌ణ‌ల రంగంలో భార‌త‌దేశానికి, సింగ‌పూర్ కు మ‌ధ్య స‌హ‌కారానికి సంబంధించిన ఒక ఫ్రేమ్ వ‌ర్క్ ను స‌మ‌కూరుస్తుంది. ప‌బ్లిక్ అడ్మినిస్ట్రేశన్‌, సుప‌రిపాల‌న, ప్ర‌జా సేవా సంస్క‌ర‌ణ‌లు.. వీటిలో శ్రేష్ఠ‌త్వాన్ని సాధించేందుకు ఈ ఎమ్ఒయు ను ల‌క్షించారు. త‌ద్వారా ప్ర‌భుత్వ జ‌వాబుదారుత‌నం మరింతగా పెరిగేందుకు మార్గం సుగ‌మం అవుతుంది. ఆన్‌లైన్ ప‌బ్లిక్ స‌ర్వీస్ డెలివ‌రీ కి మెరుగులు దిద్దే అంశం లో ప్ర‌భుత్వ పాల‌న లో శ్రేష్ఠ‌త్వాన్ని సాధించేందుకు న‌వీన త‌ర‌హా ఉత్త‌మ అభ్యాసాల‌ను ప్ర‌వేశ‌పెట్టడం కోసం కూడా ఈ ఎమ్ఒయు ను ఉద్దేశించారు.
అహ‌మ‌దాబాద్ శాపింగ్ ఫెస్టివ‌ల్-2019 ని ప్రారంభించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ అహ‌మ‌దాబాద్ లోని సాబ‌ర్‌మ‌తీ న‌ది తీరం లో ఏర్పాటైన అహ‌మ‌దాబాద్ శాపింగ్ ఫెస్టివ‌ల్-2019 ని ప్రారంభించారు. ఇందులో త‌మ ఉత్ప‌త్తుల ను ప్ర‌ద‌ర్శ‌న కు ఉంచి, వాటి కి సంబంధించిన వ్యాపారాన్ని పెంపొందించుకోవ‌డం కోసం గుజ‌రాత్ న‌లుమూల‌ల నుండి వీధుల లో వ‌స్తువుల‌ ను అమ్ముకునే విక్రేత‌ ల మొద‌లుకొని శాపింగ్ మాల్స్ వ‌ర‌కు, మ‌రి అలాగే నిపుణులైన పనివారు మొద‌లుకొని హోట‌ళ్ళు, రెస్ట‌రాంట్ ల‌కు సంబంధించిన వ్యాపార సంస్థ ల వరకు ఇక్క‌డ కు విచ్చేశాయి. ఈ ఫెస్టివ‌ల్ ప్ర‌త్యేకత‌ ఏమిటంటే ఇది వైబ్రంట్ గుజ‌రాత్ స‌మిట్ తో పాటు అదే కాలం లో ఏర్పాటైంది. ఈ సంద‌ర్భం గా త‌ర‌లివ‌చ్చిన జ‌న స‌మూహాన్ని ఉద్దేశించి ప్ర‌ధాన మంత్రి ప్ర‌సంగించారు. ‘‘సాధార‌ణం గా మ‌నం ఈ త‌ర‌హా పెద్ద వ్యాపార సంబంధ శిఖ‌ర స‌మ్మేళ‌నాన్ని కేవ‌లం విదేశాల లోనే చూస్తుంటా. ప్ర‌స్తుతం వైబ్రంట్ గుజ‌రాత్ తో పాటు అహ‌మ‌దాబాద్ శాపింగ్ ఫెస్టివ‌ల్ కూడా ఆరంభం కావ‌డం అంటే అది ఒక అభినంద‌నీయమైనటువంటి కార్య‌క్ర‌మం’’ అంటూ ఈ కార్య‌క్ర‌మాన్ని ఆయ‌న ప్ర‌శంసించారు. ‘‘ప్ర‌భుత్వం దేశం లో వ్యాపారానుకూల వాతావ‌ర‌ణాన్ని ఏర్పాటు చేయ‌డం కోసం అదే ప‌ని గా కృషి చేస్తూ వ‌స్తోంది. గ‌డ‌చిన నాలుగు సంవ‌త్స‌రాల లో పాత చ‌ట్టాల‌ ను ర‌ద్దు చేయ‌డ‌మే కాక వంద‌లాది నియ‌మాల‌ ను సుల‌భ‌త‌రం చేయ‌డమైంది. ఇటువంటి ప్ర‌య‌త్నాల కార‌ణం గానే మ‌నం వ్యాపార నిర్వ‌హ‌ణ లో సౌల‌భ్యం తాలూకు స్థానాల లో 142 వ స్థానం నుండి 77 వ స్థానాని కి మెరుగు ప‌డ్డాం. చిన్న, న‌వ పారిశ్రామికుల కోసం ప్ర‌క్రియ‌ల‌ ను స‌ర‌ళ‌త‌రం చేయాల‌నేది మా నిరంత‌ర ప్ర‌య‌త్నం గా ఉంది. జిఎస్‌టి, ఇంకా ఇత‌ర రిట‌ర్నుల ప్రాతిప‌దిక‌ న చిన్న న‌వ పారిశ్రామికుల‌ కు బ్యాంకులు ప‌ర‌ప‌తి ని స‌మ‌కూర్చ‌గ‌లిగే వ్య‌వ‌స్థ దిశ‌ గా మ‌నం ప‌య‌నిస్తున్నాం. ఒక కోటి రూపాయ‌ల వ‌ర‌కు రుణాల‌ ను 59 నిమిషాల లో మేం పరిష్కరిస్తున్నాం’’ అని ప్ర‌ధాన మంత్రి త‌న ప్ర‌సంగం లో వివ‌రించారు. అంత‌క్రితం ప్ర‌ధాన మంత్రి గాంధీన‌గ‌ర్ లో గ‌ల మ‌హాత్మ మందిర్ ఎగ్జిబిశన్ క‌మ్ క‌న్వెన్శన్ సెంట‌ర్ లో ఏర్పాటైన ‘వైబ్రంట్ గుజ‌రాత్ గ్లోబ‌ల్ ట్రేడ్‌ శో’ను ప్రారంభించారు. దీనితో గాంధీన‌గ‌ర్ లో జ‌న‌వ‌రి 18-20 తేదీ ల మ‌ధ్య కాలం లో జ‌రుగ‌వ‌ల‌సి ఉన్న వైబ్రంట్ గుజ‌రాత్ స‌మిట్ తొమ్మిదో సంచిక కు రంగం సిద్ధ‌మైంది. ఈ శిఖ‌ర స‌మ్మేళ‌నం లో దేశాధినేత‌లు ప్ర‌పంచ ప‌రిశ్ర‌మ రంగ సార‌థుల తో పాటు మేధావులు కూడా పాలుపంచుకోనున్నారు. రేపు శిఖ‌ర స‌మ్మేళ‌నం యొక్క ప్రారంభ స‌ద‌స్సు ను ఉద్దేశించి ప్ర‌ధాన మంత్రి శ్రీ న‌రేంద్ర మోదీ ప్ర‌సంగించ‌నున్నారు.